I 2017 startet Domkirkeodden anno museum å vise årlige forestillinger knyttet til beretningene om Norges siste katolske biskop, Mogens Lauritsson. Forestillingen "En Hamarkrønike" av Karen Høie tar for seg de politiske begivenhetene rundt innføringen av reformasjonen, med tap av selvstendighet for Norge og Hamars undergang som følge. Regien var ved Svein Gundersen, Jonas Kippersund hadde rollen som Bisp Mogens de første årene forestillingen ble satt opp. Senere har Dag Håvard Engebråten, Sten Børge Skarslien og Tom Styve spilt rollen som Mogens.